CELEX: 32018D0102
Language: sk
Date: 2018-01-19 00:00:00
Title: Vykonávacie rozhodnutie Komisie (EÚ) 2018/102 z 19. januára 2018, ktorým sa mení príloha II k rozhodnutiu 93/52/EHS, pokiaľ ide o uznanie autonómnych oblastí Aragónsko a Katalánsko v Španielsku za oblasti bez výskytu brucelózy (B. melitensis) [oznámené pod číslom C(2018) 159] (Text s významom pre EHP )

23.1.2018   
            
            
               SK
            
            
               Úradný vestník Európskej únie
            
            
               L 17/48
            
         VYKONÁVACIE ROZHODNUTIE KOMISIE (EÚ) 2018/102
   z 19. januára 2018,
   ktorým sa mení príloha II k rozhodnutiu 93/52/EHS, pokiaľ ide o uznanie autonómnych oblastí Aragónsko a Katalánsko v Španielsku za oblasti bez výskytu brucelózy (B. melitensis)
   
      
         [oznámené pod číslom C(2018) 159]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (1), a najmä na jej prílohu A kapitolu 1 oddiel II,
   keďže:
   
               (1)
            
            
               V smernici 91/68/EHS sa vymedzujú podmienky zdravia zvierat, ktorými sa riadi obchod s ovcami a kozami v Únii. Stanovujú sa v nej podmienky, za akých sa členské štáty alebo ich oblasti môžu úradne uznávať za územie bez výskytu brucelózy (B. melitensis).
            
         
               (2)
            
            
               V prílohe II k rozhodnutiu Komisie 93/52/EHS (2) sa uvádzajú regióny členských štátov, ktoré sú úradne uznané za oblasti bez výskytu brucelózy (B. melitensis) v súlade so smernicou 91/68/EHS.
            
         
               (3)
            
            
               Španielsko predložilo Komisii dokumentáciu, v ktorej preukazuje, že autonómne oblasti Aragónsko a Katalánsko spĺňajú podmienky stanovené v smernici 91/68/EHS na udelenie statusu oblasti úradne bez výskytu brucelózy (B. melitensis), pokiaľ ide o stáda oviec a kôz.
            
         
               (4)
            
            
               Po vyhodnotení dokumentácie predloženej Španielskom by autonómne oblasti Aragónsko a Katalánsko mali byť úradne uznané za oblasti bez výskytu brucelózy (B. melitensis), pokiaľ ide o stáda oviec a kôz.
            
         
               (5)
            
            
               Položka týkajúca sa Španielska v prílohe II k rozhodnutiu 93/52/EHS by sa preto mala zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 93/52/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 19. januára 2018
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 46, 19.2.1991, s. 19.
   
      (2)  Rozhodnutie Komisie 93/52/EHS z 21. decembra 1992, ktorým sa zaznamenáva dosiahnutie súladu niektorých členských štátov alebo oblastí s požiadavkami vzťahujúcimi sa na brucelózu (B. melitensis) a priznáva sa im štatút úradne uznaného členského štátu alebo oblasti bez výskytu tejto choroby (Ú. v. ES L 13, 21.1.1993, s. 14).
   
      PRÍLOHA
      V prílohe II k rozhodnutiu 93/52/EHS sa položka týkajúca sa Španielska nahrádza takto:
      „V Španielsku:
      
                  —
               
               
                  autonómna oblasť Aragónsko,
               
            
                  —
               
               
                  autonómna oblasť Astúria,
               
            
                  —
               
               
                  autonómna oblasť Baleárske ostrovy,
               
            
                  —
               
               
                  autonómna oblasť Kanárske ostrovy,
               
            
                  —
               
               
                  autonómna oblasť Kantábria,
               
            
                  —
               
               
                  autonómna oblasť Kastília – La Mancha: provincie Albacete, Cuenca a Guadalajara,
               
            
                  —
               
               
                  autonómna oblasť Kastília a León,
               
            
                  —
               
               
                  autonómna oblasť Katalánsko,
               
            
                  —
               
               
                  autonómna oblasť Estremadura,
               
            
                  —
               
               
                  autonómna oblasť Galícia,
               
            
                  —
               
               
                  autonómna oblasť La Rioja,
               
            
                  —
               
               
                  autonómna oblasť Navarra,
               
            
                  —
               
               
                  autonómna oblasť Baskicko,
               
            
                  —
               
               
                  autonómna oblasť Valencia.“